
Preşedintele Comisiei pentru cultură, arte,  mijloace de informare în masă
AVIZ

asupra Propunerii legislative privind introducerea unor cursuri de limba, literatura şi istoria română via internet pentru copiii cetăţenilor români din afara graniţelor ţării
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă privind introducerea unor cursuri de limba, literatura şi istoria română via internet pentru copiii cetăţenilor români din afara graniţelor ţării, trimisă prin adresa Plx 234/2014 din 29 aprilie  2014, înregistrată cu numărul  4c-18/221 din 29 aprilie 2014. 
        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională .
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români 
din afara graniţelor ţării a dezbătut Propunerea legislativă menţionată mai sus, în şedinţa din  13 mai  2014.
       Senatul, în calitate de primă Cameră sesizată, a respins iniţiativa legislativă în şedinţa din 23 aprilie 2014.
       Propunerea legislativă are ca obiect de reglementare organizarea unor cursuri de limba, literatura şi istoria română prin internet, pentru copiii cetăţenilor români din afara graniţelor ţării, de către Institutul Cultural Român.

     Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ trimis cu adresa nr.1171/ din 25.10.2013, precum şi avizul nefavorabil al Consiliului Economic şi Social.

           În urma dezbaterilor, membrii Comisiei, au hotărât, cu majoritate de voturi            (13 voturi pentru şi 1 vot împotrivă), avizarea favorabilă a propunerii legislative.

      În raport cu obiectul şi conţinutul reglementării, proiectul de lege face parte din categoria legilor ordinare.

PREŞEDINTE,

Mircea LUBANOVICI

